text: আইপিএল এর পর্দা উঠছে আজ | Desi Media Point
  Tue 28th Jun 2022, 3:57 pm
  সব স্বাভাবিক থাকলে যেই টুর্নামেন্ট শুরুর কথা ছিল ২৯ মার্চ, প্রায় ছয় মাস পিছিয়ে সেটি হচ্ছে ১৯ সেপ্টেম্বর। আজ শনিবার (১৯ সেপ্টেম্বর) রাতে পর্দা উঠছে জমজমাট আইপিএলের।
  করোনার কারণে আইপিএলে নিয়ে জলঘোলা কম হয়নি। এবারের আসরটি আয়োজনের জন্য স্থগিত করা হয়েছে টি-টোয়েন্টি বিশ্বকাপ। করোনার প্রকোপ থেকে বাঁচতে পুরো আইপিএল অনুষ্ঠিত হচ্ছে আরব আমিরাতে।
  উদ্বোধনী ম্যাচে লড়বে গত আসরের দুই ফাইনালিস্ট মুম্বাই ইন্ডিয়ানস ও চেন্নাই সুপার কিংস।
  ১৩ বছরের ইতিহাসে এবারই প্রথম আইপিএলের পুরো আসর ভারতের বাইরে হতে যাচ্ছে। এর আগে লোকসভা নির্বাচনের কারণে ২০০৯ সালে দক্ষিণ আফ্রিকা ও ২০১৪ সালে আমিরাতে নেয়া হয়েছিল আইপিএলের কিছু খেলা। কিন্তু এবার ভারতে এতগুলো দল ও খেলোয়াড়দের স্বাস্থ্য নিরাপত্তা নিশ্চিত করা সম্ভব নয় বিধায়, পুরো আসরই আয়োজিত হচ্ছে আরেক দেশে।